Charli XCX

Charlotte Emma Aitchison (s. 2. elokuuta 1992 Cambridge, Cambridgeshire, Englanti), tunnetaan esiintyjänimellä Charli XCX, on englantilainen laulaja-lauluntekijä.

Charli XCX alkoi julkaista musiikkia MySpace-sivullaan vuonna 2008. Hän pääsi esiintymään Lontoon rave-tapahtumissa ja solmi levytyssopimuksen Atlantic Recordsin alaisen Asylum Records levy-yhtiön kanssa vuonna 2010. Charli XCX julkaisi aluksi mixtapeja joita seurasi hänen ensimmäinen studioalbuminsa True Romance, joka ilmestyi vuonna 2013. Charli XCX:n toinen studioalbumi Sucker julkaistiin vuonna 2014. Albumin julkaisua edelsivät menestyneet singlet ”Break the Rules”, ”Doing It” sekä ”Boom Clap”, joka sijoittui Billboard Hot 100 -listan kärkikymmenikköön.  

Vuonna 2015 Charli XCX alkoi työskennellä englantilaisen PC Music -kollektiivin tuottajien kanssa kehittääkseen itselleen kokeellisempaa saundia ja imagoa. Yhteistyön innoittama kolmas studioalbumi Charli julkaistiin vuonna 2019. Neljäs studioalbumi, How I'm Feeling Now, syntyi ja julkaistiin koronaviruspandemian keskellä vuonna 2020. Hänen viides studioalbuminsa, Crash, ilmestyi vuonna 2022 ja oli hänen siihenastisen uransa menestynein levy.

Vuonna 2024 Charli XCX julkaisi kuudennen studioalbuminsa Brat solmittuaan uuden levytyssopimuksen Atlantic Recordsin kanssa. Tätä seurasi saman vuoden lokakuussa julkaistu Brat and It’s Completely Different but Also Still Brat -remix-albumi. Albumi synnytti kesällä 2024 ”Brat Summer” -ilmiön, joka juhlisti "kuritonta, huoletonta ja anteeksipyytelemätöntä estetiikkaa ja asennetta". Ilmiö toimi perustana Charli XCX:n ideoimalle ja Aidan Zamirin ohjaamalle The Moment (2026) -pseudodokumenttielokuvalle.

ASCAP myönsi Charli XCX:lle vuonna ASCAP Global Impact Award -palkinnon, hänen kontribuutiostaan pop-musiikkiin.

 Varhaiselämä 
Aitchisonin isä Jon on skotlantilainen yrittäjä ja äiti Shameera gudžarati-intialainen lentoemäntä, kotoisin Ugandasta. Hän kasvoi Start Hillissä, Essexissä ja kävi collegea läheisessä Bishop’s Stortfordissa. Hän oli pienestä lähtien kiinnostunut musiikista ja kuunteli etenkin Spice Girlsiä ja Britney Spearsia. Aitchison kirjoitti 14-vuotiaana ensimmäisen kappaleensa nimeltä ”Fish and Chips Shop”."Brit Pop Girls"

 Ura 
 Uran alku 
Charli XCX äänitti ensimmäisen albuminsa 14 vuonna 2008, mutta sitä ei julkaistu markkinoille. MySpace-julkaisujensa kautta hän pääsi esiintymään reiveissä, joita järjestettiin laittomasti varastorakennuksissa Itä-Lontoossa. Charli XCX sai ensimmäisen levytyssopimuksensa Asylum Recordsilta vuonna 2010, mutta ei kertomansa mukaan ollut vielä löytänyt omaa soundiaan.

Charli XCX alkoi työskennellä erään ruotsalaisen tuottajan kanssa ja teki sanoitukset muun muassa Icona Popin ”I Love It” -kappaleelle, josta tuli kansainvälinen listahitti vuonna 2012. Hän ei ollut ottanut sitä omaksi singlekseen, koska ei pitänyt sitä soundilleen sopivana ja oli kappaleen levytyksellä mukana vain fiittaajana.

 Ensimmäiset hitit 

Charli XCX julkaisi debyyttialbuminsa True Romance huhtikuussa 2013. Hän oli vuonna 2014 fiittaajana Iggy Azalean ”Fancy”-kappaleella, joka nousi Billboard Hot 100 -listan ykköseksi ja oli yksi vuoden menestyneimpiä singlejä.

Vuonna 2014 Charli XCX julkaisi punk-vaikutteisen Sucker-albumin. Siitä tuli hänen ensimmäinen Billboard 200 -listalle sijoittunut albuminsa, ollen parhaimmillaan sijalla 28. Levyn menestynein single oli ”Boom Clap”, joka sai korkeat listasijoitukset sekä Britanniassa että ulkomailla. Single sijoittui Billboard Hot 100 -listalla kymmenen parhaan joukkoon ja sisältyi elokuvan Tähtiin kirjoitettu virhe soundtrackille. Johtosingle ”Break the Rules” ja kolmas single ”Doing It” olivat myös listahittejä.

 2015–2018: Muut levyprojektit 
Charli XCX on tehnyt yhteistyötä PC Music -kollektiivin tuottajien ja artistien kanssa vuodesta 2015. Heinäkuussa 2016 uutisoitiin, että hän oli palkannut kollektiivin perustajan A.G. Cookin luovaksi johtajakseen.

Vroom Vroom -EP-levy julkaistiin Charli XCX:n oman kokeellisen levy-yhtiön Vroom Vroom Recordingsin kautta 16. helmikuuta 2016. Vuonna 2017 Charli XCX julkaisi kaksi mixtapea, Number 1 Angel ja Pop 2, joiden tekoon osallistui useita vierailevia artisteja, kuten Alma, MØ, Raye, Caroline Polachek, Brooke Candy  ja Cupcakke.

 2018–2023: Charli, How I’m Feeling Now ja Crash 
vasen|pienoiskuva|270x270px|Charli XCX esiintymässä Primavera Sound -festivaalissa vuonna 2022.
Charli XCX:n kolmas studioalbumi Charli julkaistiin vuonna 2019. Albumin edellä julkaistiin 5. lokakuuta 2018 johtosingle ”1999” australialaisen laulajan Troye Sivanin kanssa, ”Blame It on Your Love” Lizzon kanssa 16. toukokuuta 2019 ja 17. heinäkuuta julkaistu ”Gone” Christine and the Queensin kanssa. Single ”1999” nousi Britannian singlelistan sijalle 13.

Charli XCX:n neljäs studioalbumi How I’m Feeling Now julkaistiin 15. toukokuuta 2020. Sen kappaleet käsittelivät lähinnä hänen omia tuntemuksiaan koronapandemian ja karanteenin keskellä. Charli XCX julkaisi viidennen studioalbuminsa Crashin 18. maaliskuuta 2022.

Charli XCX työskenteli vuosina 2022 ja 2023 myös elokuvien ääniraitojen parissa. Hän äänitti ”Hot Girl” -kappaleen elokuvaan Bodies Bodies Bodies (2022) sekä ”Speed Drive” -kappaleen vuoden 2023 Barbie -elokuvaan. Lisäksi Charli XCX sävelsi yhteistyössä Leo Birenbergin kanssa Bottoms (2023) -elokuvan ääniraidan.

 2024-2025: Brat 
pienoiskuva|275x275px|Charli XCX esiintymässä Brat -kiertueella Birminghamissa Englannissa vuonna 2024.
Alkuvuodesta 2023 Charli XCX kertoi British Vogue -aikakauslehden haastattelussa solmineensa uuden kaksi albumia käsittävän levytyssopimuksen Atlantic Recordsin kanssa.

Charli XCX:n kuudes studioalbumi, Klubikulttuurista ja elektropop-musiikista ammentava Brat julkaistiin 7. kesäkuuta 2024 Atlantic Records -levy-yhtiön kautta. Albumin julkaisua edelsivät singlet ”Von Dutch” ja ”360”. Albumista julkaistiin Brat and It’s the Same but There’s Three More Songs So It’s Not -deluxe-versio kolme päivää myöhemmin, 10. kesäkuuta. Albumi sai sen julkaisun yhteydessä laajaa ylistystä kriitikoilta ja siitä tuli Metacritic-palvelun vuoden 2024 korkeimmin arvosteltu albumi 95 pisteen arvosanalla.

Brat loi kesällä 2024 Tiktok-sovelluksen vauhdittamana "kakarakesä” ("Brat summer") -kulttuuri-ilmiön, joka juhlisti "kuritonta, huoletonta ja anteeksipyytelemätöntä estetiikkaa ja asennetta". "Apple" julkaistiin albumin kolmantena singlenä elokuussa 2024 sen jälkeen, kun kappale sekä vaikuttaja Kelley Heyerin siihen kehittämä koreografia alkoivat keräämään huomiota Tiktokissa. Albumin suosiota jatkoi 11. lokakuuta julkaistu Brat and It’s Completely Different But Also Still Brat -remix-albumi. Remixeillä vierailevat muun muassa Billie Eilish, Ariana Grande, Lorde ja Kesha. Brat nousi musiikkilistojen ensimmäiselle sijalle remix-albumin julkaisun vaihdittamana muun muassa Isossa-Britanniassa, myös remix-albumin singlestä ”Guess”, jolla on mukana Billie Eilish, tuli hitti sekä Yhdysvaltain että Euroopan listoilla. 

Charli XCX toimi juontajana ja musiikkivieraana Saturday Night Live -viihdeohjelmassa 16. marraskuuta 2024.

Brat sai vuoden 2025 Grammy-gaalassa seitsemän ehdokkuutta joista voitti kaksi: parhaan dance/pop-kappaleen palkinnon ja parhaan dance/elektronisen albumin palkinnon. Charli XCX esiintyi myös osana gaalaa esittäen kappaleet "Guess" ja "Von Dutch".

Charli XCX julkaisi musiikkivideon How I'm Feeling Now -albumin kappaleelle "Party 4 U" 15. toukokuuta 2025. Musiikkivideo juhlisti albumin viidettä vuosipäivää sekä kappaleen alkuvuodesta 2025 keräämää viraalia huomiota sosiaalisessa mediassa. Kappale nousi uuden huomion ansiosta viisi vuotta sen julkaisun jälkeen takaisin Billboard Hot 100 -listalle.

 2025-: Elokuvaprojektit ja Humiseva Harju -soundtrack 
pienoiskuva|Charli XCX ja ohjaaja Aidan Zamiri Berliinin elokuvajuhlissa vuonna 2026.
Charli XCX palasi elokuva ääniraitojen pariin vuonna 2025. Hän julkaisi Emerald Fennellin ohjaaman Humiseva harju (2026) -elokuvan soundtrack-albumin Wuthering Heights 13. helmikuuta 2026. Albumin johtosinglenä toimi 10. marraskuuta julkaistu kappale "House". Samana päivänä sen ohelle julkaistiin Mitch Ryanin ohjaama musiikkivideo. Kappale sisältää The Velvet Underground -yhtyeen John Calen siihen kirjoittaman ja lausuman spoken word -runon. Albumin toinen single "Chains of Love" julkaistiin 13. marraskuuta 2025 ja sen musiikkivideo julkaistiin 17. marraskuuta. Albumin kolmas single "Wall of Sound" julkaistiin 16. tammikuuta 2026. Albumin kappalelista julkaistiin Charli XCX:n tekemän sosiaalisen median palvelu Letterboxdissa tekemän päivityksen kautta 28. tammikuuta 2026. Kappale "Always Everywhere" ja sen musiikkivideo julkaistiin samana päivänä albumin kanssa 13. helmikuuta 2026. 

Charli XCX:n ideoima, käsikirjoittajama ja tuottama elokuva The Moment (2026) sai ensi iltansa vuoden 2026 Sundancen elokuvajuhlissa. Skotlantilaisen Aidan Zamirin ohjaama elokuva on pseudodokumentti Brat -kiertueesta sekä Brat summer -ilmiöstä. Elokuvan on Charli XCX:n sanojen mukaan tarkoitus lopettaa Bratin albumikampanja, hän kertoi toimittajille Berliinin elokuvajuhlissa: ”Charli päättää vapauttaa itsensä elokuvassa Bratista ja tappaa sen. Olimme tietoisia, että tämä on albumikampanjan loppu”. Elokuvassa näyttelevät Charli XCX:n rinnalla muun muassa Rosanna Arquette ja Alexander Skarsgård.

 Musiikkityyli ja vaikutteet 
Charli XCX on pääasiassa poplaulaja ja käyttää musiikissaan sen eri variaatioita, kuten elektropoppia, tanssipoppia ja pop-punkia. Sucker-albumi tutkiskeli avant-poppia, kun taas Crash liikkui enemmän synthpopin, purukumipopin ja swingbeatin alueella. How I’m Feeling Now puolestaan sisältää house- ja trance-vaikutteista klubimusiikkia.

Charli XCX on ilmaissut ihailunsa 1990-luvun popkulttuuriin ja on käyttänyt vuosikymmenen nostalgisia vaikutteita musiikkivideoissaan. Hänen pukeutumistyylinsä mukailee ”90-luvun koulutyttöä”, jota ovat inspiroineet fiktiiviset hahmot kuten Wednesday Addams ja Clueless-elokuvan Cher Horowitz.

Charli XCX:n musiikillisia esikuvia ovat esimerkiksi Shampoo, No Doubt, t.A.T.u., The Donnas ja Bikini Kill sekä sooloartisteista muun muassa Christina Aguilera ja Rihanna.

 Yksityiselämä 
Charli XCX on naimisissa musiikkituottajan ja The 1975 -yhtyeen rumpali George Danielin kanssa. Pari ilmoitti kihlauksestaan vuoden 2023 marraskuussa ja menivät naimisiin Lontoossa Hackneyn kaupungintalolla heinäkuussa 2025.

Charli XCX:llä on synestesia, eli hän näkee musiikin väreinä ja muotoina.

 Diskografia 
 Studioalbumit 
14 (2008)
True Romance (2013)
Sucker (2014)
Charli (2019)
How I'm Feeling Now (2020)
Crash (2022)
Brat (2024)
Wuthering Heights (2026)

 EP:t 
You’re the One (2012)
iTunes Festival: London 2012
Vroom Vroom (2016)
Focus / No Angel (2018)

 Mixtapet 
Heartbreaks and Earthquakes (2012)
Super Ultra (2012)
Number 1 Angel (2017)
Pop 2 (2017)

 Singlet 

 ”!Franchesckaar!” (2008)
 ”Stay Away” (2011)
 ”End of the World” (Alex Metricin kanssa, (2011)
 ”Nuclear Seasons” (2011)
 ”You’re the One” (2012)
 ”You (Ha Ha Ha)” (2013)
 ”What I Like” (2013)
 ”Boom Clap” (2014)
 ”Break The Rules” (2014)
 ”Doing It” (mukana Rita Ora, 2015)
 ”Famous” (2015)
 ”After the Afterparty” (mukana Lil Yachty, 2016)
 ”Boys” (2017)
 ”Out of My Head” (mukana Tove Lo & Alma, 2017)
 ”5 in the Morning” (2018)
 ”Focus / No Angel” (2018)
 ”Girls Night Out” (2018)

 ”1999” (Troye Sivanin kanssa, 2018)
 ”Blame It on Your Love” (mukana Lizzo) (2019)
 ”Dream Glow” (BTS:n kanssa, 2019)
 ”Gone” (Christine and the Queensin kanssa, (2019)
 ”White Mercedes” (2019)
 ”Forever” (2020)
 ”Claws” (2020)
 ”I Finally Understand” (2020)
 ”Good Ones” (2021)
 ”New Shapes” (mukana Christine and the Queens & Caroline Polachek, 2021)
 ”Beg for You” (mukana Rina Sawayama, 2022)
 ”Hot in It” (Tiëston kanssa, 2022)
 ”Speed Drive” (elokuvasta Barbie, 2023)
 ”Von Dutch” (2024)
 ”360” (2024)
 ”Guess” (mukana Billie Eilish, 2024)
 ”Apple” (2024)
 ”Talk Talk” (Troye Sivanin kanssa, 2024)

 Vierailevana artistina 
 ”I Love It” (Icona Pop, 2012)
 ”Fancy” (Iggy Azalea, 2014)
 ”Drop That Kitty” (Ty Dolla $ign, 2015)
 ”Dirty Sexy Money” (David Guetta & Afrojack, 2017)
 ”Girls” (Rita Ora, 2018)
 ”Bitches” (Tove Lo, 2018)
 ”Spicy” (Herve Pagez & Diplo, 2019)
 ”XXXTC” (Brooke Candy, 2018)
 ”Flash Pose” (Pablo Vittar, 2019)
 ”Out Out” (Joel Corry & Jax Jones, 2022)

 Lauluntekijänä 
Charli XCX on kirjoittanut lauluja myös muille artisteille ja ollut yksi sanoittajista muun muassa seuraavilla singleillä:

 ”Beg for It” (Iggy Azalea, 2014)
 ”Same Old Love” (Selena Gomez, 2015)
 ”Tonight” (Blondie, 2017)
 ”Señorita” (Shawn Mendes & Camila Cabello, 2019)
 ”You For Me” (Sigala & Rita Ora, 2021)

 Lähteet 

 Aiheesta muualla 

Luokka:Brittiläiset laulaja-lauluntekijät
Luokka:Vuonna 1992 syntyneet
Luokka:Elävät henkilöt